十年光景蘇特恩盃 今屆又係呢對騎練飲靚酒
2024年05月14日 13:25
東網電視
更多新聞短片
蔡明紹與文家良騎練再度攜手，力爭蟬聯蘇特恩盃。
明晚賽事，延續法國5月藝術節文化，再有另一項錦標蘇特恩盃嘅舉行，畀馬迷溫故知新，蘇特恩係法國知名餐酒產區，所以每屆賽事都會以一支靚酒代替獎盃，送贈畀勝出馬主同騎練。
呢項蘇特恩盃，自2012年開始，響疫情期間停辦過兩年，到上季尾至復辦，而復辦就正好係呢個獎盃嘅10周年紀念，結果就由蔡明紹策騎文廐旗下「電源之駒」，捧走呢項錦標，而響呢個盃贏過嘅現役騎師只得3位，包括潘頓贏3次最叻，蔡明紹赢2次，田泰安亦贏過1次。
然而今屆賽事，潘頓無緣參與，蔡明紹與田泰安則有份出戰，更巧合係蔡明紹今屆再度與文家良攜手合作，以輕磅馬「創奇蹟」出戰，且看今屆會否再建奇功，成功冧莊，至於田二哥所騎嘅「五福星」，今次配備變動兼排1檔，初跑谷草底牌未明，有能力變身。